ཟུར་དུ་ཡོད་པའི་མགོ་སེར་རྒས་པོས་སོ་སོའི་ངོ་གདོང་ངོ་མ་དེ་ཕྱིར་མངོན་ཏེ་དུས་དེར་ངོ་ཚ་ཁྲལ་མེད་ཀྱི་སྒོ་ནས་སྨན་པར།ངས་དེ་སྔོན་ནས་བཤད་བྱུང་ང་།མོ་སྨྱོ་ནས་དུས་ཡུན་རིང་པོར་སོང་བ་རེད།མོ་ག་དུས་ཡིན་ཡང་འདི་འདྲ་རེད།ང་ངོ་མ་ད་ནས་བཟུང་མོ་ལ་བཟོད་ཐབས་མི་འདུགངས་མོའི་ཆེད་དུ་ནང་ལ་གཡོག་མོ་ཞིག་གླས་ནས་མ་བུ་གཉིས་ལ་ལྟ་རྟོགས་བྱེད་ཀྱི་ཡོད་མོད།འོན་ཀྱང་ང་རང་ཞེད་སྣང་སྐྱེ་དགོས་པ་ཞིག་ལ་མོའི་སྨྱོ་ནད་འཕར་ཐེངས་ཤིག་གིས་ངའི་ཕྲུ་གུ་ཆུང་ཆུང་ལའང་གནོད་སྐྱོན་བྱ་མི་འོང་ངམ་བསམ་ནས་སེམས་འཁུར་ཧ་ཅང་ཆེན་པོ་འདུགཐུགས་རྗེས་གཟིགས།སྨན་པ་ལགས།ད་ནས་བཟུང་ཁྱེད་ཚོས་ངས་དེ་སྔོན་བཤད་པའི་དངོས་ཡོད་གནས་ཚུལ་ཚང་མ་ཤེས་རྟོགས་བྱུང་སྟབས་མོ་རང་ལ་ནད་བཅོས་ཡག་པོ་གནང་རོགས།ཅེས་པར་སྨན་པས་ཁྱེད་རང་གིས་ཡིག་ཆ་འདིར་མཚན་རྟགས་བཀོད་ཚར་རྗེས་ཕྱིར་ཕེབས་ནས་སྒུག་རོགས།ང་ཚོས་ཀྱང་ཆེད་ལས་སྨན་པ་སྐད་གཏོང་ནས་མོའི་ན་ཚ་ལྕི་ཚད་ལ་རྟགས་དཔྱད་བྱ་གི་རེད།ད་ལྟའི་ཆར་མོ་ལ་ལྟ་རྟོགས་བྱེད་མཁན་ཟུར་འཇོག་དགོས་རེད།ཅེས་བཤད་དེ་ནད་གཡོག་སྐྱེས་པ་གཉིས་ལ་མིག་བརྡ་སྤྲོད་རྗེས་གཡང་སྒྲོལ་ཕྱེད་འདྲུད་ཕྱེད་འཐེན་གྱིས་ཕྱི་ལ་འཁྲིད་སོང་བ་རེད།